Hún er á milli um það bil 9,78 og 9,82 m / sek / sek alls staðar við yfirborð jarðar . Talsvert af breytileikanum í mældri fallhröðun vegna hnattstöðu stafar beint af snúningi jarðar því að hluti þyngdarkraftsins fer í það að gefa hlutum við yfirborð jarðar miðsóknarhröðun á ferð þeirra um möndulinn . Þung eða létt jarðlög í nágrenni mælistaðar hafa smávegis áhrif á þau , sömuleiðis aðdráttarafl tungls og sólar , og sjávarföll . Þyngdarmælingar á stórum svæðum eru oft gerðar til að hjálpa til við rannsókn hulinna jarðlaga , meðal annars í leit að olíulindum , og til dæmis við leit að fornum eldstöðvum eða misgengjum sem grafist hafa undir yngri jarðmyndanir . Mælinákvæmni þarf helst að vera um 0,0000001 m / sek / sek eða um einn hundrað milljónasti af mældu gildi hröðunarinnar . Orkustofnun hefur gefið út kort af þyngdarsviðsstyrknum á Íslandi og landgrunninu umhverfis .